नारदस्मृतिः/व्यवहारपदानि/द्यूतसमाह्वयम्
<table>		
		
<td><p>		
	अक्षवर्ध्रशलाकाद्यैर्देवनं जिह्मकारितम्  ।पणक्रीडा वयोभिश्च पदं द्यूतसमाह्वयम्  । । १६.१  । ।	</p>
<td><p>		
	सभिकः कारयेद्द्यूतं देयं दद्याच्च तत्कृतम्  ।दशकं तु शतं वृद्धिस्तस्य स्याद्द्यूतकारिता   । । १६.२  । ।	</p>
<td><p>		
	द्विरभ्यस्ताः पतन्त्यक्षा ग्लहे यस्याक्षदेविनः   ।जयं तस्यापरस्याहुः कितवस्य पराजयम्  । । १६.३  । ।	</p>
<td><p>		
	कितवेष्वेव तिष्ठेयुः कितवाः संशयं प्रति   ।त एव तस्य द्रष्टारः स्युस्त एव च साक्षिणः   । । १६.४  । ।	</p>
<td><p>		
	अशुद्धः कितवो नान्यदाश्रयेद्द्यूतमण्डलम्  ।प्रतिहन्यान्न सभिकं दापयेत्तत्स्वं इष्टतः   । । १६.५  । ।	</p>
<td><p>		
	कूटाक्षदेविनः पापान्निर्भजेद्द्यूतमण्डलात् ।कण्ठेऽक्षमालां आसज्य स ह्येषां विनयः स्मृतः   । । १६.६  । ।	</p>